ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2571/97 υποβολή: Pervenche Berθs (PSE) προς την Επιτροπή (24 Iουλίου 1997)

Θέμα: Ελεύθερη κυκλοφορία και ανοικτή πρόσβαση στις δημόσιες υπηρεσίες

Λαμβανομένης υπόψη της νομολογίας του Δικαστηρίου των Ευρωπαϊκών Κοινοτήτων (Απόφαση Scholz - Υπόθ. C- 419/92) και της εφαρμογής της αρχής της ελεύθερης κυκλοφορίας των εργαζομένων στη δημόσια διοίκηση, με ποιό τρόπο θεωρεί η Επιτροπή ότι τα κράτη μέλη πρέπει να λαμβάνουν υπόψη τις προηγούμενες δραστηριότητες ενός υπηκόου κράτους μέλους στη δημόσια διοίκηση άλλου κράτους μέλους;

Τα κράτη μέλη οφείλουν να επιτρέπουν τη συμμετοχή κοινοτικών υπηκόων στους εσωτερικούς διαγωνισμούς των δημοσίων υπηρεσιών τους εφόσον οι υπήκοοι αυτοί πληρούν -βάσει της θητείας τους στη δημόσια διοίκηση του κράτους καταγωγής τους- τους απαιτούμενους όρους αρχαιότητας;

Με ποιό τρόπο υποχρεούται το κράτος μέλος να λάβει υπόψη τα χρόνια θητείας του υπαλλήλου στη δημόσια διοίκηση άλλου κράτους μελους, προκειμένου να υπολογισθούν τα συνταξιοδοτικά του δικαιώματα;

Απάντηση του κ. Flynn εξ ονόματος της Επιτροπής (17 Σεπτεμβρίου 1997)

Σχετικά με το θέμα υπολογισμού της αρχαιότητας που απέκτησε ένας διακινούμενος εργαζόμενος στη δημόσια διοίκηση ενός άλλου κράτους μέλους, η Επιτροπή θέλει να υπογραμμίσει ότι το Ευρωπαϊκό Δικαστήριο κλήθηκε να αποφανθεί σχετικά με το ίδιο ερώτημα στο πλαίσιο της υπόθεσης C - 15/96 (Schφning) που εκκρεμεί ακόμη στο Δικαστήριο. Η υπόθεση C - 15/96 αφορά τα πλεονεκτήματα που χορηγούνται από τη συλλογική συνθήκη στους Γερμανούς δημοσίους υπαλλήλους, η οποία προβλέπει την παροχή επαγγελματικών και οικονομικών πλεονεκτημάτων στους δημόσιους υπαλλήλους που έχουν ήδη μια συγκεκριμένη αρχαιότητα στον τομέα της δημόσιας διοίκησης για τον οποίο ισχύει η ίδια συλλογική συνθήκη. Ο γενικός εισαγγελέας εξέθεσε τα πορίσματά του στις 17 Ιουλίου 1997, στα οποία κρίνει ότι «τα πλεονεκτήματα που δημιουργούνται από μια τέτοια συνθήκη ισχύουν κατ' επέκταση και για έναν διακινούμενο εργαζόμενο, έτσι ώστε η παρόμοια εργασία που εκτέλεσε στη δημόσια διοίκηση ενός άλλου κράτους μέλους πρέπει να αναγνωρίζεται ως ισότιμη.»

Όσον αφορά την πρόσβαση σε εσωτερικούς διαγωνισμούς, πρέπει να διευκρινιστεί ότι οι δημόσιες διοικήσεις των κρατών μελών προσφέρουν διάφορους τύπους εσωτερικών διαγωνισμών, η συμμετοχή στους οποίους εξαρτάται από τις συνθήκες αρχαιότητας στην υπηρεσία που διαφέρουν ανάλογα με την περίπτωση. Αυτοί οι εσωτερικοί διαγωνισμοί δεν αποτελούν μόνο έναν τρόπο πρόσληψης αλλά είναι επίσης ένα μέσο προαγωγής στη σταδιοδρομία. Έτσι δεν είναι δυνατό να δοθεί μια γενική απάντηση στο ερώτημα αυτό αν δεν υπάρχουν πιο συγκεκριμένες πληροφορίες σχετικά με το χαρακτήρα του εσωτερικού διαγωνισμού στον οποίο αναφέρεται η ερώτηση.
ΓΡΑΠΤΗ ΕΡΩΤΗΣΗ P-2617/97 υποβολή: Glyn Ford (PSE) προς την Επιτροπή (18 Iουλίου 1997)

Θέμα: Έρευνες αντι-ντάμπινγκ της Επιτροπής σχετικά με τις εισαγωγές βαμβακερών υφαντικών ινών φυσικού χρώματος

Λαμβάνοντας υπόψη την ανασφάλεια που έχει δημιουργηθεί λόγω των επανειλημμένων ερευνών αντι-ντάμπινγκ σχετικά με τις εισαγωγές βαμβακερών υφαντικών ινών φυσικού χρώματος, που έχουν αναμφισβήτητα συντελέσει σε απώλειες θέσεων εργασίας στην περιοχή του Μάντσεστερ, προτίθεται η Επιτροπή να ανφέρει για ποιο λόγο διερευνά εκ νέου τις ίδιες καταγγελίες ενώ έχουν ήδη απορριφθεί από την επιτροπή αντι-ντάμπινγκ του Συμβουλίου Υπουργών;

Απάντηση του Sir Leon Brittan εξ ονόματος της Επιτροπής (4 Σεπτεμβρίου 1997)

Μολονότι η Επιτροπή αντιλαμβάνεται ότι η διενέργεια σχετικής έρευνας αποτελεί για τα ενδιαφερόμενα μέρη δυσβάστακτο βάρος, είναι υποχρεωμένη, σύμφωνα με τον κανονισμό (ΕΚ) αριθ. 384/96 του Συμβουλίου για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας ((ΕΕ L 56 της 6.3.1996. )), να αρχίσει έρευνα, μόλις λάβει επαρκή αποδεικτικά στοιχεία, ώστε να δικαιολογείται η κίνηση της αντίστοιχης διαδικασίας. Λόγω των αντικειμενικών κριτηρίων που θεσπίζονται με τον κανονισμό (ΕΚ) αριθ. 384/96 του Συμβουλίου για την κίνηση των διαδικασιών αντιντάμπινγκ, η Επιτροπή περιορίζεται στην αξιολόγηση των αποδεικτικών στοιχείων που περιέχονται στην καταγγελία. Στην προκειμένη περίπτωση, εφόσον στην καταγγελία αναφέρονταν πραγματικά γεγονότα που συνιστούσαν επαρκή απόδειξη για την ύπαρξη ζημιογόνου πρακτικής ντάμπινγκ, η Επιτροπή ήταν υποχρεωμένη να κινήσει νέα διαδικασία.
ΓΡΑΠΤΗ ΕΡΩΤΗΣΗ E-2382/97 υποβολή: Νικήτας Κακλαμάνης (UPE) προς την Επιτροπή (10 Iουλίου 1997)

Θέμα: Υπογεννητικότητα στην Ε.Ε. και παροχή κινήτρων από την Επιτροπή

Στην σημερινή Ε.Ε. παρατηρείται έντονη γήρανση του πληθυσμού σε συγκεκριμένες χώρες, ενώ η κατάσταση είναι ιδιαίτερα ανησυχητική στην Ελλάδα, όπου η πληθυσμιακή πυραμίδα έχει ανατραπεί πλήρως. Με δεδομένο ότι η γήρανση του πληθυσμού συνδέεται απευθείας με την ασφάλεια και την εθνική ακεραιότητα κάθε χώρας, καθώς επίσης και ότι η σημερινή Ε.Ε. δεν δείχνει πρόθυμη να κάνει σαφές προς πάσα κατεύθυνση ότι οποιαδήποτε απειλή ή προσβολή της επικράτειας ενός Κράτους-Μέλους θα επιφέρει την άμεση αντίδραση των υπολοίπων, γίνεται σαφές ότι κάθε χώρα θα πρέπει μόνη της ουσιαστικά να αντιμετωπίσει το πρόβλημα της εθνικής της επιβίωσης που συνδέεται άμεσα με την αύξηση των γεννήσεων.

Θα ήθελα να πληροφορηθώ από την Ευρωπαϊκή Επιτροπή αν σχεδιάζει την άμεση και καθοριστική οικονομική στήριξη (μέσω προγραμμάτων) των Κρατών-Μελών της που έχουν σοβαρό πρόβλημα υπογεννητικότητας, ή αν υπάρχουν άλλες δυνατότητες παροχής κινήτρων για την ενθάρρυνση των γεννήσεων στις χώρες της Ε.Ε.

Απάντηση του κ. Flynn εξ ονόματος της Επιτροπής (10 Σεπτεμβρίου 1997)

Η Επιτροπή γνωρίζει την τρέχουσα μείωση του πληθυσμού και τις επιπτώσεις της. Ο δείκτης των γεννήσεων έχει σημειώσει κάθετη πτώση στις μεσογειακές χώρες, συμπεριλαμβανομένης της Ελλάδας. Αυτή η δημογραφική τάση αναφέρεται στην πρόσφατη έκθεση της Επιτροπής το 1997 για τη δημογραφική κατάσταση στην Ευρωπαϊκή Ένωση ((COM (97) 361 )).

Η παροχή κινήτρων για την καταπολέμηση της υπογεννητικότητας αποτελεί αρμοδιότητα των κρατών μελών. Μολονότι έχουν αναληφθεί ορισμένες πρωτοβουλίες με στόχο να αυξηθεί η ευαισθητοποίηση του κοινού γύρω από αυτό το θέμα - για παράδειγμα, συστάσεις σε ορισμένους τομείς που θεωρείται ότι συνδέονται με τη δημογραφική τάση - η Επιτροπή δεν σκοπεύει να προβεί σε περαιτέρω ενέργειες, δεδομένου του περιορισμένου της ρόλου στον τομέα αυτόν.
ΓΡΑΠΤΗ ΕΡΩΤΗΣΗ E-1735/97 υποβολή: Dominique Baudis (PPE) προς το Συμβούλιο (22 Μαΐου 1997)

Θέμα: Μια κοινή ευρωπαϊκή αρχή για την πιστοποίηση στον τομέα της αεροναυτικής

Η Ολλανδική Προεδρία θεωρεί χρήσιμη την προώθηση της δημιουργίας μιας κοινής ευρωπαϊκής αεροναυτικής αρχής για την πιστοποίηση τωνν γνώσεων στον εν λόγω τομέα στο πλαίσιο της Διακυβερνητικής Διάσκεψης, δεδομένης της ομοφωνίας του Ευρωπαϊκού Κοινοβουλίου στο ψήφισμά του που αφορά την αεροναυτική έρευνα και τεχνολογία στην Ευρώπη, ΕΓΓΡ. Α3-0426/92 ((EE C 72 της 15.3.1993, σελ. 173. ));

Απάντηση (25 Σεπτεμβρίου 1997)

Στις 16 Δεκεμβρίου 1996, η Επιτροπή υπέβαλε στο Συμβούλιο σύσταση για έκδοση απόφασης του Συμβουλίου με την οποία η Επιτροπή εξουσιοδοτείται να αρχίσει διαπραγματεύσεις εξ ονόματος της Κοινότητας με σκοπό την ίδρυση ενός ευρωπαϊκού υπεύθυνου για την ασφάλεια της πολιτικής αεροπορίας.

Οι ομάδες και επιτροπές του Συμβουλίου εξετάζουν επί του παρόντος τη σύσταση αυτή, ιδίως στα πλαίσια της Ομάδας Θεμάτων Μεταφορών σε επίπεδο Γενικών Διευθυντών Πολιτικής Αεροπορίας.

Έχει επιτευχθεί σημαντική πρόοδος γύρω από το θέμα αυτό και το Συμβούλιο Μεταφορών εξέφρασε, κατά τη σύνοδό του στις 17-18 Ιουνίου 1997, ευνοξκή γνώμη σχετικά με τη δημιουργία ευρωπαϊκού οργανισμού για την αφάλεια της πολιτικής αεροπορίας. Οι ομάδες και επιτροπές του Συμβουλίου θα εξακολουθήσουν να εξετάζουν το θέμα της σύστασης κοινής ευρωπαϊκής αρχής για την ασφάλεια της πολιτικής αεροπορίας, στα καθήκοντα της οποίας θα συγκαταλέγεται, μεταξύ άλλων κατά τη σύσταση της Επιτροπής, η πιστοποίηση στον τομέα της αεροναυπηγικής.
ΓΡΑΠΤΗ ΕΡΩΤΗΣΗ E-2557/97 υποβολή: Klaus-Heiner Lehne (PPE) προς την Επιτροπή (24 Iουλίου 1997)

Θέμα: Συμμετοχή της Ευρωπαϊκής 7Ενωσης στο Διεθνές Επιστημονικό και Τεχνολογικό Κέντρο (Internation Science and Technology - Center - ISTC) στη Μόσχα

Το ευρωπαϊκό προσωπικό του ΙSΤC στη Μόσχα έχει επί του παρόντος προσληφθεί μέσω της Ευρωπαϊκής Ενωσης για τη Συνεργασία (European Association for Cooperation - EAC). Στο προσωπικό αυτό περιλαμβάνεται, μεταξύ άλλων, ο Γενικός Διευθυντής καθώς και άλλα διευθυντικά στελέχη. Η ΙSΤC έχει ενημερώσει το προσωπικό ότι δεν είναι σε θέση να ανανεώσει τα συμβόλαια πέραν του 1997. Ως λόγοι προβάλονται θέματα προϋπολογισμού. Ωστόσο, το ευρωπαϊκό προσωπικό έχει διορισθεί από το διοικητικό Συμβούλιο έως τον Φεβρουάριο 1999 παρά το γεγονός ότι δεν είναι σίγουρο ότι θα μισθοδοτούνται.

Με ποιό τρόπο σκοπεύει η Επιτροπή να εξασφαλίσει μελλοντικά την περαιτέρω συμμετοχή της Ευρωπαϊκής Ενωσης στο ΙSΤC; Ποιός θα εγγυάται για τη χρηματοδότηση των συμβολαίων των ευρωπαίων υπαλλήλων που απασχολούνται στο ΙSΤC;

Απάντηση του κ. Van den Broek εξ ονόματος της Επιτροπής (12 Σεπτεμβρίου 1997)

Η Κοινότητα συνεργάζεται με πέντε άτομα στο Διεθνές Κέντρο για την Επιστήμη και την Τεχνολογία (CIST) της Μόσχας, συμπεριλμβανομένου του γενικού διευθυντή του CIST. Τα πέντε αυτά άτομα εργάζονται με σύμβαση με την ευρωπαϊκή ένωση για τη συνεργασία (AEC) η οποία πράγματι ανακοίνωσε την παύση των δραστηριοτήτων της στις 31 Δεκεμβρίου 1997.

Ο γενικός διευθυντής διορίστηκε από το διοικητικό συμβούλιο του CIST για περίοδο δύο ετών που λήγει τον Φεβρουάριο του 1999. Όμως η AEC δέχθηκε να καλύψει την περίοδο αυτή με σύμβαση μόνο μέχρι την 31η Δεκεμβρίου 1997. Θα πρέπει, συνεπώς, να προβλεφτεί μια νέα συμβατική κάλυψη, όπως και για τα άλλα πρόσωπα οι συμβάσεις των οποίων τελειώνουν κατά την περίοδο που κυμαίνεται από τις 31 Δεκεμβρίου 1997 έως τις 30 Νοεμβρίου 1998.

Προς τον παρόν, μελετώνται λύσεις για τη σύναψη συμβάσεων με τα εν λόγω άτομα για την περίοδο μετά από την 31η Δεκεμβρίου 1997. Όσον αφορά την επιβάρυνση του προϋπολογισμού που αυτές οι συμβάσεις αντιπροσωπεύουν, αυτή καλυπτόταν και θα συνεχίσει να καλύπτεται από τον προϋπολογισμό του προγράμματος Tacis.
ΓΡΑΠΤΗ ΕΡΩΤΗΣΗ E-1493/97 υποβολή: Karl von Wogau (PPE) προς το Συμβούλιο (30 Απριλίου 1997)

Θέμα: Επίσημη γραφή του όρου «Euro»

Κατόπιν της αποφάσεως που ελήφθη στο Ευρωπαϊκό Συμβούλιο της Μαδρίτης νά επωνομασθεί το μελλοντικό ενιαίο νόμισμα «Euro», ο όρος αυτός γράφεται κατά διαφόρους τυπογραφικούς (EURO, Euro, euro) και γραμματικούς (αμετάβλητο ή στον πληθυντικό) τρόπους.

Λαμβάνοντας κυρίως υπόψη το νομικό καθεστώς του Euro, δεν θα ήταν σκόπιμο να διευκρινίσει η Επιτροπή ποιά θα είναι η επίσημη γραφή του όρου «Euro»;

Απάντηση (25 Σεπτεμβρίου 1997)

Τον Δεκέμβριο του 1995, το Ευρωπαϊκό Συμβούλιο της Μαδρίτης αποφάσισε να ονομαστεί το ενιαίο νόμισμα «euro» και δήλωσε ότι «το όνομα του ενιαίου νομίσματος θα πρέπει να είναι το ίδιο σε όλες τις επίσημες γλώσσες της Ευρωπαϊκής Ενωσης, λαμβάνοντας υπόψη την ύπαρξη διαφορετικών αλφαβήτων».

Το Συμβούλιο εξέδωσε τυπικά βάσει του άρθρου 235 της Συνθήκης, κανονισμό του Συμβουλίου σχετικά με ορισμένες διατάξεις που αφορούν την εισαγωγή της ΕΥΡΩ.

Επιπλέον, το Συμβούλιο κατέληξε σε πολιτική συμφωνία όσον αφορά κανονισμό του Συμβουλίου για την εισαγωγή του ΕΥΡΩ (νομική βάση του οποίου αποτελεί το άρθρο 109 Λ παρ. 4 της Συνθήκης), ο οποίος πρόκειται να εκδοθεί τυπικά αργότερα από τα συμμετέχοντα κράτη μέλη.

Στα εν λόγω κείμενα, όπως διαπιστώθηκαν οριστικά από τους Γλωσσομαθείς νομικούς του Συμβουλίου, τηρούνται ορισμένα πρότυπα και συνήθειες που αφορούν τις ονομασίες των νομισμάτων σε κάθε γλώσσα. Οι σχετικές διατάξεις περίεχονται στις διάφορες γλωσσικές αποδόσεις των κειμένων αυτών.
ΓΡΑΠΤΗ ΕΡΩΤΗΣΗ E-2023/97 υποβολή: Joan Vallvι (ELDR) και Carles-Alfred Gasςliba i Bφhm (ELDR) προς την Επιτροπή (11 Iουνίου 1997)

Θέμα: Νέες επιθέσεις σε ισπανικά φορτηγά εκ μέρους γάλλων γεωργών

Μετά από τις σοβαρές και επανειλημμένες επιθέσεις που έχουν πραγματοποιηθεί από τα μέσα Μαΐου 1997 σε ισπανικά φορτηγά που μεταφέρουν φρούτα και οπωροκηπευτικά, καθώς και σε κέντρα διανομής, εκ μέρους γάλλων αγροτών, σε διάφορα χωριά του νότου της Γαλλίας, ποια μέτρα έχει λάβει η Επιτροπή και ποια σκοπεύει να λάβει, προκειμένου να σταματήσουν οι επιθέσεις αυτές που θίγουν το δικαίωμα της ελεύθερης κυκλοφορίας, το οποίο αποτελεί βασική αρχή της Ευρωπαϊκής ώνωσης;

Τα μέτρα αυτά περιλαμβάνουν την αναστολή των κοινοτικών ενισχύσεων προς τον γαλλικό αγροτικό τομέα;

Απάντηση του κ. Fischler εξ ονόματος της Επιτροπής (8 Ιουλίου 1997)

Όσον αφορά τα μέτρα που έχουν ληφθεί από την Επιτροπή για την αντιμετώπιση των επιθέσεων από ορισμένες ομάδες γάλλων γεωργών κατά των μεταφορέων οπωροκηπευτικών από άλλα κράτη μέλη, και ειδικότερα από την Ισπανία, η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην απάντηση Ρ-1992/97 του κ. Garcia-Margallo y Marfil ((ΕΕ C 45, 10.2.1998. )).

Όσον αφορά την πρόταση του Αξιότιμου Μέλους του Κοινοβουλίου για αναστολή της πληρωμής των κοινοτικών επιδοτήσεων που προβλέπονται στο πλαίσιο της κοινής γεωργικής πολιτικής στο γαλλικό αγροτικό τομέα, λόγω των σοβαρών εμποδίων που δημιούργησαν τα προαναφερθέντα επεισόδια για την ελεύθερη κυκλοφορία εμπορευμάτων, η Επιτροπή επιθυμεί να διευκρινίσει το γεγονός ότι η εν λόγω αναστολή, ελλείψει άμεσης σχέσης μεταξύ μιας παράβασης του κανόνα της ελεύθερης κυκλοφορίας των εμπορευμάτων και των δαπανών που ανελήφθησαν στο πλαίσιο των προαναφερθεισών επιδοτήσεων, στερείται νομικής βάσης δυνάμει του ισχύοντος κοινοτικού δικαίου.
ΓΡΑΠΤΗ ΕΡΩΤΗΣΗ E-1531/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Πληροφορίες σχετικά με το ύψος των κοινοτικών ενισχύσεων που χορηγήθηκαν από τον Ιανουάριο 1995 έως το Δεκέμβριο 1995 στο κράτος της Ρηνανίας - Παλατινάτου (Γερμανία)

Για ποια μέτρα χορηγήθηκαν το έτος 1995 κοινοτικές ενισχύσεις προς τη Ρηνανία - Παλατινάτο και ποιο ήταν το ύψος των ποσών που προέρχονταν από

1. το Ευρωπαϊκό Κοινωνικό Ταμείο,

2. το τέταρτο ερευνητικό πρόγραμμα-πλαίσιο,

3. το Ευρωπαϊκό Ταμείο Περιφερειακής Ανάπτυξης,

4. τα προγράμματα της Ευρωπαϊκής Ένωσης στους τομείς του περιβάλλοντος και της ενέργειας,

5. το Ευρωπαϊκό Ταμείο Προσανατολισμού και Εγγυήσεων - Τμήμα Προσανατολισμού και Τμήμα Εγγυήσεων,

6. τα λοιπά προγράμματα της Ευρωπαϊκής Ένωσης;

Κοινή και Συμπληρωματική απάντηση του κ. Santer εξ ονόματος της Επιτροπής στις γραπτές ερωτήσεις E-1530/97, E-1531/97 και E-1532/97 (24 Σεπτεμβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή της ερώτηση E-1528/97 ((ΕΕ C 60, της 25.2.1998, σελ. 24. )).
ΓΡΑΠΤΗ ΕΡΩΤΗΣΗ E-1280/97 υποβολή: Daniela Raschhofer (NI) προς την Επιτροπή (11 Απριλίου 1997)

Θέμα: «Eπιστολή προς τους Αγρότες» στην ετήσια έκθεση για το 1996 της αντιπροσωπείας της Ευρωπαϊκής Επιτροπής στην Αυστρία

Η «Επιστολή της ΕΕ προς τους Αγρότες» που εκδίδεται κάθε μήνα από την αντιπροσωπεία της Ευρωπαϊκής Επιτροπής στην Αυστρία αποτελεί τετρασέλιδο ένθετο του περιοδικού «idk» του Αυστριακού Αγροτικού Συνδέσμου και περιέχει τόσο γενικές πληροφορίες σχετικά με το γεωργικό τομέα όσο και πρόσφατα στοιχεία για την Κοινή Γεωργική Πολιτική που αφορούν ιδιαίτερα την Αυστρία. Η συμπληρωματική αυτή έκδοση που εκδόθηκε 11 φορές κατά το εν λόγω έτος απεστάλη σε 3.700 αυστριακούς γεωργούς ή εκπροσώπους γεωργών. Προτίθεται να αναφέρει η Επιτροπή:

1. εάν θεωρείται αποδεκτό να αποστέλλει η αντιπροσωπεία της Επιτροπής στην Αυστρία πληροφορίες υπό μορφήν συμπληρωματικής έκδοσης σε δημοσιεύσεις των πολιτικών κομμάτων όπως ε'ναι, λόγου χάριν, η «Επιστολή προς τους Αγρότες»;

2. πόσο στοιχίζει στην Επιροπή η συμπληρωματική αυτή έκδοση («Επιστολή προς τους Αγρότες»);

Απάντηση του κ. Oreja εξ ονόματος της Επιτροπής (5 Ιουνίου 1997)

Η «επιστολή προς τους αγρότες» αποτελεί ένθετο του μηνιαίου περιοδικού IDK, του οποίου τα αρχικά σημαίνουν «ενημέρωση, συζήτηση, συντονισμός». Εκδότης είναι η Φsterreicher Bauernbund, ένωση που πρόσκειται στο Φsterreichische Volkspartei/Χριστιανοδημοκρατικό κόμμα, παρόλο που αυτό δεν επηρέασε την απόφαση που έλαβε η αντιπροσωπεία της Επιτροπής στην Αυστρία. Το δημοσίευμα αυτό επελέγη επειδή το IDK αποτελεί ένα από τα ευρύτατα διαδεδομένα ειδικευμένα φυλλάδια επί γεωργικών θεμάτων στην Αυστρία και διανέμεται σε 4.000 έως 5.000 φορείς λήψεων αποφάσεων στην αυστριακή γεωργία, πρώτα απ'όλα σε υπαλλήλους του αυστριακού γεωργικού επιμελητηρίου, υπαλλήλους άλλων οργανισμών που αφορούν τη γεωργία και δημοσιογράφους που ειδικεύονται σε γεωργικά θέματα.

Η αντιπροσωπεία της Επιτροπής στην Αυστρία συμβάλλει στην «Επιστολή προς τους αγρότες» από το 1995. Το κόστος ανήλθε το 1995 σε 68.532 αυστριακά σελίνια και σε 51.169 αυστριακά σελίνια το 1996. Αυτό το είδος διανομής είναι πολύ φθηνότερο από παραδείγματος χάρη την αποστολή ταχυδρομικά για την οποία το κόστος θα κυμαινόταν μεταξύ 200.000 και 250.000 αυστριακών σελινίων ετησίως.

Η αντιπροσωπεία της Επιτροπής είναι πρόθυμη να εξετάσει προτάσεις για εταιρική σχέση με άλλα δημοσιεύματα που μπορούν να προσφέρουν παρόμοιο επίπεδο αναγνωσιμότητας.
ΓΡΑΠΤΗ ΕΡΩΤΗΣΗ E-2155/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Μορφή και περιεχόμενο της επισήμανσης

1. Τί τακτική προβλέπεται για την επισήμανση μη συσκευασμένων προϊόντων; (λ.χ. οπωροκηπευτικά)

2. Τί τακτική προβλέπεται για την επισήμανση μεταποιημένων προϊόντων που συνίστανται κατά κύριο λόγο σε προϊόντα που υπόκεινται σε υποχρεωτική επισήμανση; (λ.χ. κονσερβοποιημένα προϊόντα, τοματοπολτός)

3. Τί τακτική προβλέπεται για την επισήμανση μεταποιημένων προϊόντων που αποτελούνται κατ' ελάχιστη αναλογία από προϊόντα που υπόκεινται σε υποχρεωτική επισήμανση; (λ.χ. έτοιμα φαγητά παρασκευασμένα με πολλά άλλα υλικά)

4. ώχουν ήδη υποβληθεί προτάσεις για τη μορφή της επισήμανσης στις τρεις προαναφερθείσες περιπτώσεις και ποιά στοιχεία θα πρέπει να αναφέρονται σε κάθε περίπτωση;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2177/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός περί νέων τροφίμων 258/97 - Αποδεικτικές μέθοδοι

Για τη διάκριση μεταξύ προϊόντων που παράγονται με γενετικές μεθόδους και προϊόντων για τα οποία δεν χρησιμοποιούνται τέτοιες μέθοδοι, θα χρησιμοποιείται ως αποδεικτικό στοιχείο μόνο η νεα, γενετικώς δημιουργημένη πρωτεΐνη;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1799/97 υποβολή: Νικήτας Κακλαμάνης (UPE) προς την Επιτροπή (28 Μαΐου 1997)

Θέμα: Φορολογική ανισότητα στην ελληνική αγορά Ι.Χ. οχημάτων και σε εκείνη των υπολοίπων χωρών της Ε.Ε.

Η Ελληνική Δημοκρατία με τον νόμο 2459/97, κατήργησε την απαλλαγή κατά την εισαγωγή του εκ των προσωπικών ειδών μεταφορικού μόνο μέσου μίας μόνο κατηγορίας επαναπατριζόμενων Ελλήνων, και δη γι'αυτούς που επιστρέφουν για να εγκατασταθούν οριστικά στην Ελλάδα αφού παρέμειναν εργαζόμενοι με σχέση εξαρτημένη ή μη εργασίας στο εξωτερικό πάνω από δύο συνεχή χρόνια.

Επίσης, επιβάλει φόρους ειδικής κατανάλωσης και ΦΠΑ, ύψους αναλόγως με την ημερομηνία οριστικής εγκατάστασης των κατόχων τους, καθιστώντας την ημερομηνία έκδοσης-απόκτησης του απαιτουμένου από τις τελωνειακές αρχές φύλλου μετοικεσίας κριτήριο του ποσού των απαιτουμένων φόρων, παραβλέποντας εντελώς το γεγονός ότι δεν αποτελούν ενδοκοινοτική απόκτηση μεταχειρισμένου επιβατικού αυτοκινήτου στην Ελλάδα για να φορολογηθεί καθόσον έχει προηγηθεί καταχώρηση στα άλλα κράτη μέλη, ενώ επιπροσθέτως δεν λαμβάνει καθόλου υπόψη την μείωση της αξίας των αυτοκινήτων στην εξεύρεση της φορολογικής αξίας.

Θα ήθελα να πληροφορηθώ ποιά περιθώρια υπάρχουν να λάβει η Επιτροπή κάποια μέτρα για την κατάργηση αυτών των φόρων, καθόσον οι κάτοχοί τους δεν θα προέβαιναν ποτέ στην αγορά τους αν γνώριζαν ότι θα τους επιβάλλονταν φόροι;

Απάντηση του κ. Monti εξ ονόματος της Επιτροπής (10 Ιουλίου 1997)

Το αξιότιμο μέλος του Κοινοβουλίου αναφέρει ότι ορισμένα φυσικά πρόσωπα που έχουν αποκτήσει επιβατηγό αυτοκίνητο και καταβάλει τον ΦΠΑ στο κράτος μέλος όπου είχαν την «συνήθη κατοικία» τους μετέφεραν το αυτοκίνητο αυτό σε άλλο κράτος μέλος το οποίο προτίθενται να χρησιμοποιήσουν σαν τόπο της νέας «συνήθους κατοικίας» τους.

Στην περίπτωση αυτή, και σύμφωνα με το κοινοτικό δίκαιο, και συγκεκριμένα την έκτη οδηγία ΦΠΑ (77/388/ΕΟΚ) ((ΕΕ L 145 της 13.6.1977. )), δεν χρειάζεται εκ νέου καταβολή του ΦΠΑ.

Εάν το αξιότιμο μέλος του Κοινοβουλίου γνωρίζει συγκεκριμένες περιπτώσεις, η Επιτροπή ενδιαφέρεται να τις μελετήσει και θα λάβει οπωσδήποτε τα μέτρα που επιβάλλονται, εφόσον αποδειχθεί ότι δεν τηρήθηκαν οι αρχές του κοινοτικού δικαίου.
ΓΡΑΠΤΗ ΕΡΩΤΗΣΗ E-2228/97 υποβολή: Αλέξανδρος Αλαβάνος (GUE/NGL) προς την Επιτροπή (2 Iουλίου 1997)

Θέμα: Συγχρηματοδότηση Κέντρων Υποδοχής προσφύγων στην Ελλάδα

Η Ελληνική Κυβέρνηση έχει αναλάβει με σχετικό νόμο την υποχρέωση για δημιουργία Κέντρων Υποδοχής και προσωρινής διαμονής προσφύγων που εισέρχονται με ποικίλους τρόπους στην Ελλάδα.

Είναι επιλέξιμη η συγχρηματοδότηση για τη δημιουργία τέτοιων κέντρων από την Ευρωπαϊκή Ένωση; Από ποια προγράμματα;

Απάντηση της κας Gradin εξ ονόματος της Επιτροπής (4 Σεπτεμβρίου 1997)

Το αξιότιμο μέλος του Κοινοβουλίου οπωσδήποτε γνωρίζει ότι το Κοινοβούλιο δημιούργησε το 1997 ένα νέο κονδύλι ύψους 3.75 εκατομμυρίων ECU στο αποθεματικό, το οποίο προορίζεται να καλύψει πιλοτικά σχέδια για την υποδοχή αιτούντων άσυλο και εκτοπισμένων ατόμων.

Δεδομένου ότι πρόκειται για νέο κονδύλι και δεν υπάρχουν προηγούμενες συγκεκριμένες κοινοτικές ενέργειες στον τομέα αυτό, η Επιτροπή προτίθεται να προχωρήσει μέσω πιλοτικών σχεδίων. Μετά την προβλεπόμενη στο άρθρο Κ.8 συμφωνία και την αποδέσμευση εκ μέρους του Κοινοβουλίου 2.25 εκατομμυρίων ECU από το αποθεματικό, είναι ανοικτός ο δρόμος για τα κράτη μέλη, τους διεθνείς οργανισμούς και τις μη κυβερνητικές οργανώσεις να υποβάλουν πιλοτικά σχέδια στον τομέα της υποδοχής αιτούντων άσυλο και εκτοπισμένων ατόμων. Η Επιτροπή κάλεσε τα κράτη μέλη να της υποβάλουν συγκεκριμένα σχέδια στους εν λόγω τομείς.

Η δημιουργία κέντρων υποδοχής για αιτούντες άσυλο και εκτοπισμένα άτομα στην Ελλάδα μπορεί, υπό ορισμένες προϋποθέσεις, να είναι επιλέξιμη για κοινοτική συγχρηματοδότηση. Η δημιουργία τέτοιου είδους κέντρων θα πρέπει να έχει σαφή μορφή πιλοτικού σχεδίου, περιλαμβανομένου ενός κατάλληλου μηχανισμού αξιολόγησης. Θα δίνεται ιδιαίτερη προσοχή στη δημιουργία νέων υποδομών υποδοχής με σκοπό την ικανοποίηση των άμεσων αναγκών των εκτοπισμένων ατόμων σε καταστάσεις μαζικών εισροών. Επί πλέον, η δημιουργία κέντρων υποδοχής θα πρέπει να θεωρείται ως εντασσόμενη στο πλαίσιο της εφαρμογής των νομικών πράξεων που έχει θεσπίσει το Συμβούλιο στους τομείς των διαδικασιών παροχής ασύλου και ασυνόδευτων ανηλίκων ((Ψήφισμα του Συμβουλίου της 20ής Ιουνίου 1995 (ΕΕ C 274 19.9.1996) 7 Ψήφισμα του Συμβουλίου της 26ης Ιουνίου 1997 σχετικά με τους ασυνόδευτους ανηλίκους υπηκόους τρίτων χωρών (ΕΕ C 221 19.7.1997). )).